Deg yixef-agi wis sin i deg nga tazrawt tasnalɣant i wawalen i smersen wat zik deg yisefra-agi, nessweḍ nekkes-d ayen i yettwabedlen seg wawal n taɛrabt ( ḥesri) ɣer wawal n teqbaylit ( amerḍil). Abeddel-agi, yettili-d mačči s yiwet n talɣa, acku awalen-agi, ur ttwabnan ara meṛṛa ɣef yiwen n lqaleb, deg-sen llan wid i yudfen deg usalaɣ n tmaziɣt, am wakken i d-nufa awalen-agi wwin talɣiwin ( amatar udmawan, tawsit, amḍan, addad) n wawalen inaṣliyen ( wid n teqbaylit).